EkBass/fiwiki-20250220-pages-articles huggingface dataset:
Jean-Claude Arifon

Jean-Claude "Kiki" Arifon (16. marraskuuta 1926 Marseille, Bouches-du-Rhône, Ranska – 8. heinäkuuta 2005) oli ranskalainen yleisurheilija, jonka päälaji oli 400 metrin aitajuoksu. Kiki Arifon karsiutui 400 metrin aitajuoksun välierissä Lontoon 1948 olympialaisissa ajalla 52,3 s. Pariisissa 9. syyskuuta 1948 hän juoksi Euroopan ennätyksen 51,6 s. Vuonna 1947 hän oli parantanut jo Ranskan ennätystä ensin aikaan 52,3 s ja viikkoa myöhemmin aikaan 52,1 s. Vuonna 1948 hän voitti uransa ainoan Ranskan mestaruuden. Hänen juoksu-uransa päättyi, kun hän jäi kiinni kilpatovereilta varastamisesta. Arifonin ennätysaika 51,6 s säilyi Ranskan ennätyksenä yli kahdeksan vuotta. Seuratasolla hän edusti Stade Marseille UC:tä. Hän on pituudeltaan 185-senttinen ja painoi aktiivivuosinaan 75 kiloa. ==Henkilökohtaiset ennätykset== * 400 metriä: 48,9 (1947) * 800 metriä: 1.54,0 (1947) * 200 metrin aidat: 24,6 (1947) * 400 metrin aidat: 51,6 (1948) ==Lähteet== * Luokka:Ranskalaiset 400 metrin aitajuoksijat Luokka:Vuonna 1926 syntyneet Luokka:Vuonna 2005 kuolleet
Linus (kuu)

(22) Kalliope I Linus on 22 Kalliope-asteroidin kuu, joka on muihin asteroidikuihin verrattuna huomattavan suuri. Sen havaitsivat tähtitieteilijät Jean-Luc Margot ja Michael E. Brown Keck-teleskoopilla 29. elokuuta 2001. Sen läpimitaksi on arvioitu 38 ± 6 kilometriä. Linus on nimetty Linoksen, muusa Kalliopen pojan, mukaan. ==Aiheesta muualla== *A Low-Density M-type Asteroid in the Main Belt. *Perustietoja 22 Kalliopesta ja Linuksesta Luokka:Päävyöhykkeen asteroidit Luokka:Pikkuplaneettojen kuut
Kongonpallokala

Kongonpallokala (Tetraodon schoutedeni) on afrikkalainen makean veden pallokalalaji. Se voi kasvaa 9 cm pitkäksi. Kongonpallokaloja elää Kongojoen vesistössä. Kongonpallokalat elävät yksinään. Ne kutevat kasvien lehdille, ja koiras puolustaa mätiä. Akvaariossa kongonpallokaloja voi pitää yhdessä valittujen lajien kanssa, mutta lajitovereilleen ne ovat aggressiivisia.The Tropical Tank == Lähteet == Luokka:Pallokalat
Harjapallokala

Harjapallokala (Carinotetraodon lorteti) on aasialainen makean veden pallokalalaji. Se on yksi pisimpään akvaarioissa pidetyistä pallokalalajeista. The rare and remarkable red-eye pufferfish Tropical Fish Finder 2006 == Koko ja ulkonäkö == Harjapallokala kasvaa noin kahdeksan senttiä pitkäksi. Se muistuttaa paljon punapyrstöpallokalaa, sillä molemmilla on punaiset silmät.Puffer Forum Harjapallokala voi vaihtaa väriä mielialan ja ympäristönsä mukaan. Koiras ja naaras ovat niin erinäköisiä, että niitä on pidetty eri lajeina. Koiraan selässä on ruskealla pohjalla keltaisia juovia, pyrstö on sinisävyinen ja siinä on valkea reunus. Uhittelevat tai kosiskelevat koiraat väläyttelevät punaista tai oranssinsävyistä vatsapuolta. Naaras on päältä tasaisen ruskea, vatsapuolelta lähes valkea. == Alkuperä == Harjapallokala elää Indokiinassa, Malesiassa ja Indonesiassa hitaasti virtaavissa jokivesissä. == Käyttäytyminen ja lisääntyminen== Harjapallokala on reviiriään pyydystävä, yksin elävä kala. Akvaariossa se pysyy rauhallisimpana, kun kasvitiheiköt estävät sitä näkemästä muita kaloja liian usein. Silti kalan pitäminen seura-akvaariossa ei aina onnistu. Harjapallokala on ainoa sukunsa lajeista, jonka tiedetään kuteneen akvaariossa. Soidinmenot, eli värien väläyttely, kestävät jonkun aikaa. Mäti ja maiti lasketaan alustalle, kuten jaavansammaltiheikölle. Kun mäti on hedelmöitetty, koiras ajaa naaraan kauemmaksi ja puolustaa mätipesää poikasten kuoriutumiseen asti eli noin kolme päivää. == Ravinto ja vesiolot == Harjapallokala elää jokivedessä, jonka pH on 6,5–7 ja kovuutta kuvaava dH 3–10. Nitraatti, nitriitti ja ammoniakki ovat sille haitaksi pieninäkin pitoisuuksina. Se syö eläinplanktonia, nilviäisiä ja äyriäisiä. Akvaariossa sille kelpaavat yleensä pakasteruoat kuten krillit. Sen ruokavaliossa ei tarvitse olla yhtä paljon kovia osia kuin suurikokoisemmila pallokalalajeilla, sillä harjapallokalan hampaat eivät yleensä kasva ongelmallisen pitkiksi. == Lähteet == Luokka:Pallokalat
Robert Taub

Robert Taub (s. 1955) on yhdysvaltalainen pianisti. Hän on levyttänyt muun muassa Ludwig van Beethovenin ja Aleksandr Skrjabinin pianosonaattien kokonaislevytykset. Hän on ansioitunut myös uudemman musiikin, kuten Milton Babbittin teosten tulkitsijana. Hän on esiintynyt useiden orkesterien kanssa. James Levinen johtaman Metropolitan-oopperan orkesterin kanssa hän kantaesitti Babbittin toisen pianokonserton.The Piano Education Page Taub on valmistunut Princetonin yliopistosta ja Juilliard Schoolista. == Lähteet == Luokka:Yhdysvaltalaiset pianistit Luokka:Vuonna 1955 syntyneet Luokka:Elävät henkilöt
Loïc Bigois

Loïc Bigois (s. 19. syyskuuta 1960 Aix-en-Provence, Ranska) on Formula1 -aerodynamiikkasuunnittelijana nykyään Ferrari-tallissa. Hän on aiemmin työskennellyt Ligier-, Prost-, Minardi- ja Williams-talleissa. Honda palkkasi hänet vuonna 2007 antamaan suuntaa kaoottiselle aerodynamiikkaosastolleen ammattitaitoisena suunnittelijana. Opiskeltuaan Pariisissa ja Aix-en- Provencessa Ranskassa Bigois siirtyi Toulouseen ja alkoi työskennellä ilmailuteollisuudelle. Hänet palkattiin Ligier F1:een vuonna 1990, ja hän oli useita vuosia eri F1-talleissa. 1990-luvun lopulla hän palasi Ligierille ja siirtyi sitten pääsuunnittelijana Prost Grand Prix -talliin, joka lopetti pian ennen kautta 2002. Sen jälkeen Bigois siirtyi Minardille, jossa hän pysyi vuoteen 2003, kunnes Williams hänet palkkasi aerodynamiikan pääsuunnittelijaksi. Bigois korvasi Antonia Terzin, joka jätti tiimin huonon suorituskyvyn vuoksi ja väitteen mukaan syynä oli myös vaikeat suhteet muihin teknisiin henkilöihin. 2\. heinäkuuta 2007 ilmoitettiin, että hän päätti liittyä Honda Racing F1 -tiimiin. Bigois jatkoi aerodynamiikan pääsuunnittelijana (Head of Aerodynamics) tallin muuttuessa Brawn GP:ksi ja Mercedekseksi, kunnes lopetti kauden 2012 puolivälissä. Bigois siirtyi Ferrarille kauden 2012 aikana. == Suunnitellut autot == * Ligier JS35 1991 * Ligier JS35B 1991 * Ligier JS37 1992 * Ligier JS39 1993 * Ligier JS39B 1994 * Ligier JS41 1995 * Ligier JS43 1996 * Prost JS45 1997 * Prost AP01 1998 * Prost AP02 1999 * Prost AP03 2000 * Prost AP04 2001 * Minardi PS02 2002 * Minardi PS03 2003 * Minardi PS04B 2004-2005 * Williams FW26 2004 * Williams FW27 2005 * Williams FW28 2006 * Williams FW29 2007 * Honda RA108 2008 * Brawn BGP 001 2009 ==Lähteet== == Aiheesta muualla == *Brawn GP - Loïc Bigois Head of Aerodynamics *Formula1.com Honda continue technical recruitment drive *Grandprix.com Encyclopedia People: Loïc Bigois *ChicaneF1 F1 History Loïc Bigois *Team Prost career Loïc Bigois Luokka:Ranskalaiset henkilöt Luokka:Formula 1 -tallien työntekijät Luokka:Ferrarin henkilöstö Luokka:Vuonna 1960 syntyneet Luokka:Elävät henkilöt
Pyrrhos (täsmennyssivu)

Pyrrhos (, ) oli antiikin aikana usean eri henkilön nimi: * Neoptolemos tai Pyrrhos, kreikkalaisessa mytologiassa Akhilleuksen poika * Pyrrhos Ateenalainen, ateenalainen kuvanveistäjä joka eli 400-luvulla eaa. * Pyrrhos, Epeiroksen kuningas (307 – 302 eaa. ja 297 – 272 eaa.), josta on peräisin vertauskuva ”Pyrrhoksen voitto” * Pyrrhos II, Epeiroksen kuningas Ptolemaioksen poika * Pyrrhos, Theokritoksen mainitsema runoilija * Pyrrhos, kreikkalais-baktrialaisen kuningaskunnan kuninkaan Pantaleonin poika * Pyrrhos, arkkitehti, joka rakennutti yhdessä poikiensa Lakrateen ja Hermonin kanssa epidamnialaisten aarrekammion Olympiaan * Pyrrhos, thessalonikalainen, joka linnoitutti Thessalonikin kaupunkia 600-luvulla.
Teemu Köngäs

Teemu Köngäs (s. 12. kesäkuuta 1976) on suomalainen hiihtosuunnistaja ja maailmanmestari. Hän edustaa Puolangan Ryhtiä. Åsarnassa Ruotsissa 2004 Köngäs voitti MM-pronssia viestissä joukkuetovereinaan Arto Lilja, Jukka Lanki ja Matti Keskinarkaus. Toistaiseksi ainoa MM-kultansa hän voitti Rusutsussa Japanissa 2009 joukkuetoverinaan Matti Keskinarkaus ja Staffan Tunis. Köngäs on voittanut kahdesti EM-viestihopeaa Ivanovossa 2006 ja S-chanfissa 2008. == Lähteet == Luokka:Suomalaiset hiihtosuunnistajat Luokka:Vuonna 1976 syntyneet Luokka:Elävät henkilöt
Kahden keikan välillä

Kahden keikan välillä () on yhdysvaltalainen toimintakomedia vuodelta 2002. Kevin Breyn ohjaaman elokuvan pääosia näyttelevät Ice Cube ja Mike Epps. Elokuvan alkuperäinen nimi viittaa sadan dollarin seteleihin, joissa on Benjamin Franklinin kuva. == Juoni == Palkkionmetsästäjä Bucum haaveilee omasta etsivätoimistosta. Hän saakin tilaisuutensa, kun hän nappaa kiinni pikkuhuijarin, jolla on kätensä ulottuvilla 60 miljoonan dollarin arvoinen voittoarpa. Lisäksi mies tietää 20 miljoonan arvoisesta timanttiryöstöstä, joka aiotaan toteuttaa. Metsästäjä ja saalis ryhtyvät kumppaneiksi ja päättävät nujertaa kilpailevat roistot. == Aiheesta muualla == * Elokuvan viralliset sivut * * Luokka:Yhdysvaltalaiset toimintakomediat Luokka:Vuoden 2002 yhdysvaltalaiset elokuvat
Szőny

thumb|Katunäkymää Szőny on entinen pikkukaupunki Unkarin pohjoisrajalla. Siellä oli roomalaisen legioonan leiri vuonna 97. Toisen maailmansodan aikana kaupunkia pommitettiin rajusti, sillä siellä oli öljynjalostamo. Vuonna 1977 kaupunki liitettiin Komáromin kaupunkiin. Yhdistetyn kaupungin väkiluku on nykyisin noin 20 000.Komárom == Lähteet == Luokka:Unkarin kaupungit Luokka:Komárom-Esztergom
Tabán

Tabán on entinen pikkukaupunki, nykyinen Budapestin kaupunginosa. Se sijaitsee Budan puolella lähellä Tonavan rantaa, Gellértinvuoren pohjoispuolella I ja XI osa-alueella. Tabanissa on ollut asutusta kivikaudelta alkaen, sillä paikka on suojaisa laakso, jossa on mineraalipitoisia lähteitä ja kahlaamo Tonavan yli. Taban oli 1930-luvulla kaupungin viihde-elämä keskus.Budapest Tourist Guide == Lähteet == == Aiheesta muualla == Luokka:Budapestin kaupunginosat
Joventut Badalona

Joventut Badalona on badalonalainen koripalloseura. Seura on yksi Espanjan menestyneimmistä, eikä se ole koskaan pudonnut Liga ACB:stä. Joventut voitti Euroliigan mestaruuden kaudella 1993–1994. Sen jälkeen suuria voittoja ei seuralle ole tullut, mutta kaudeksi 2008–2009 seura onnistui nousemaan takaisin Euroliigaan voitettuaan ULEB Eurocupin. Joventut kuitenkin putosi pois jo lohkovaiheessa. == Entisiä pelaajia == * Rudy Fernández * Ricky Rubio * Jordi Villacampa * Pau Ribas * Nino Buscató * Josep Maria Margall * Rafa Jofresa * Tomàs Jofresa * Juanan Morales * Ferran Martínez * Pere Tomàs * Josep Franch * Carlos Ruf (syntynyt Suomessa) * Tanoka Beard * Elmer Bennett * André Turner * Maceo Baston * Kristaps Valters * Milan Gurović * Uroš Tripković * Luka Bogdanović * Christian Eyenga == Aiheesta muualla == *Virallinen kotisivu *Seura ACB:n sivuilla *Joventut Euroliigan sivuilla Luokka:Espanjalaiset koripalloseurat Luokka:Katalonian urheilu
Frederic Chiu

Frederic Chiu (s. 20. lokakuuta 1964) on yhdysvaltalainen pianisti. Hän opiskeli Indianan yliopistossa ja Juilliard Schoolissa, joista jälkimmäisessä häntä opetti Abbey Simon. Hän asui kaksitoista vuotta Ranskassa. Hän on levyttänyt muun muassa Sergei Prokofjevin koko soolopianotuotannon. == Aiheesta muualla == * Viralliset sivut * Frederic Chiu Bach-cantatas.comissa Luokka:Yhdysvaltalaiset pianistit Luokka:Vuonna 1964 syntyneet Luokka:Elävät henkilöt
Dondinho

Dondinho (oik. João Ramos do Nascimento; 1917 – 16. lokakuuta 1996 São Paulo http://www.imdb.com/name/nm1233639/bio Biography of Dondinho Nascimento ) oli brasilialainen jalkapalloilija, pelipaikaltaan hyökkääjä. Dondinho tunnetaan kuitenkin parhaiten Pelén isänä. Uransa aikana Dondinho pelasi Fluminensessa ja Atlético Mineirossa. Hän teki 893 maalia 775 pelissä. ==Lähteet== Luokka:Brasilialaiset jalkapalloilijat Luokka:Vuonna 1917 syntyneet Luokka:Vuonna 1996 kuolleet
Kauriit

Kauriit, aiemmin peurat (kirjassa käytetään nimeä "peurat Odocoilinae") (Capreolinae tai Odocoileinae) on sorkkaeläimiin kuuluva hirvieläinten heimon alaheimo, johon on luettu yhdeksän sukua ja 22 lajia. Siitä on käytetty myös nimeä varsinaiset hirvet (kirjassa käytetään nimeä "varsinaiset hirvet Odocoilinae) erotukseksi jalohirvistä eli jalokauriista (Cervinae). Kauriiden elinympäristöä ovat pääasiassa taajat ja harvat metsät, mutta jotkin lajit elävät myös tundralla ja avoimilla ruohoaroilla. Kauriilla on pienempi pötsi kuin jalokauriilla, joten ne syövät enimmäkseen lehtiä, versoja, ruohoja ja muita ruuansulatuksessa helposti hajoavia kasvinosia. Tällaista vähän selluloosaa sisältävää ravintoa on saatavilla rajoitetusti, mistä johtuen useimmat kaurislajit eivät elä suurissa laumoissa. Esimerkiksi metsäkaurisuros hallitsee yksin reviiriään ja pyrkii aggressiivisesti estämään muita uroksia saapumasta sinne. Kauriita elää luonnonvaraisina lähes kaikkialla maapallolla Saharan eteläpuolista Afrikkaa ja Oseaniaa lukuun ottamatta. Suomessa elää luonnonvaraisena neljä kauriiden alaheimon lajia: hirvi, metsäkauris, peura ja valkohäntäkauris (valkohäntäpeura). Hirvi on näistä lajeista selvästi kookkain. Kaikki Suomen kaurislajit ovat riistaeläimiä. Täpläkauris eli kuusipeura ei nimestään huolimatta kuulu kauuriiden alaheimoon vaan jalokauriisiin. == SuvutKauriit - Odocoileinae laji.fi Suomen Lajitietokeskus == *Hirvet – Alces *Suokauriit – Blastocerus *Metsäkauriit – Capreolus *Hippocamelus ("hemulit") *Piikkokauriit – Mazama *Valkohäntäkauriit – Odocoileus *Pampakauriit – Ozotoceros *Pudut – Pudu *Peurat – Rangifer == Lähteet == == Aiheesta muualla == * Cervidae: Capreolinae. Mikko's Phylogeny Archive. * Ultimate Ungulate: Subfamily Capreolinae * Luokka:Seulonnan keskeiset artikkelit
Håkan Hardenberger

Håkan Hardenberger (s. 1961) on ruotsalainen trumpetisti. Hän aloitti soitonopintonsa lapsena Malmössä ja jatkoi niitä Pariisissa sekä Los Angelesissa. Hän on esiintynyt useiden tunnettujen orkesterien kanssa. Hänen ohjelmistoonsa kuuluu monipuolisesti eri aikakausien musiikkia barokkisäveltäjien teoksista Arvo Pärtin ja Mark-Anthony Turnagen kaltaisten nykysäveltäjien teoksiin. == Aiheesta muualla == * Viralliset sivut Luokka:Ruotsalaiset trumpetistit Luokka:Vuonna 1961 syntyneet Luokka:Elävät henkilöt
Débora Halász

Débora Halász on brasilialainen pianisti ja cembalisti. Hän debytoi São Paulon osavaltion sinfoniaorkesterin kanssa 15-vuotiaana. Hän on levyttänyt Heitor Villa-Lobosin pianotuotannon ja cembalistina Carlos Seixasin musiikkia. Hän on soittanut myös duossa miehensä, kitaristi Franz Halászin kanssa. == Aiheesta muualla == * Esittely Naxoksen sivuilla Luokka:Brasilialaiset pianistit Luokka:Brasilialaiset cembalistit
Hyaloklastiitti

thumb|200px|Hyaloklastiittikallio Islannissa. Hyaloklastiitti on veden- tai jäänalaisissa tulivuorenpurkauksissa muodostunut kivilaji. Se koostuu vulkaanisesta lasista, sen muuttumistuotteista, mineraalifragmenteista ja autigeenisistä mineraaleista. Hyaloklastiittien vulkaaninen lasi on tavallisesti koostumukseltaan basalttista, ja sitä kutsutaan sideromelaaniksi. Happamat hyaloklastiitit ovat harvinaisia, niitä esiintyy ainakin Islannissa ja Ponzan saarella Italiassa. Vulkaaninen lasi on hyvin epästabiili yhdiste, ja se muuttuu helposti palagoniitiksi altistuessaan vesipitoisille liuoksille. Palagoniitti koostuu useista pääasiassa erilaisista smektiittimineraaleista, mutta se sisältää myös jonkin verran muita mineraaleja. Palagoniitti se on basalttisen lasin ensimmäinen stabiili muuttumistuote. Palagonisaatiossa sideromelaanista häviää tiettyjä komponentteja, jotka voivat kiteytyä, ja muodostaa sekundaarisia, ns. autigeenisiä mineraaleja. Tällaisia mineraaleja ovat esimerkiksi erilaiset savimineraalit, kalsiitti ja opaali. thumb|left|200px|Hyaloklastiittikalliota lähikuvassa, Islanti. Hyaloklastiitti koostuu kulmikkaista, vaihtelevankokoisista klasteista, joissa on usein kaasukuplien jättämiä reikiä. Klasteja ympäröi tavallisesti palagoniittinen muuttumisreunus. Hyaloklastiitti on väriltään tummanruskeaa tai lähes mustaa, ja se muistuttaa asultaan iskostunutta sedimenttiä. http://www.geology.sdsu.edu/how_volcanoes_work/lava_water.html thumb|200px|Hyaloklastiittia polarisaatiomikroskoopin kuvassa, yhdellä nikolilla. Kuvassa näkyvät hyaloklastiitin klasteja ympäröivä tumma, palagoniittinen reunus. Kuvan leveys on noin 0,3 cm. Hyaloklastiittia muodostuu, kun basalttista laavaa purkautuu veden- tai jään alla, ja se joutuu kosketuksiin kylmän veden kanssa, jolloin se jähmettyy ja breksioituu hyvin nopeasti. Sellaista vulkaanisen lasin kerrostumaa, joka on hyvin pitkälle palagonisoitunut, kutsutaan palagoniittituffiksi. Hyaloklastiitteja ja palagoniittituffeja esiintyy kaikkialla maailmassa, missä tapahtuu veden- tai jäänalaisia tulivuorenpurkauksia. Esimerkiksi Islannissa erilaiset hyaloklastiittimuodostumat ovat hyvin yleisiä. == Lähteet == Luokka:Mafiset kivilajit Luokka:Pintakivilajit Luokka:Vulkaniitit
Radio Popular

Radio Popular on portugalilainen kodinelektroniikka myyvä kauppaketju. Radio Popular-myymälöitä oli 31 ympäri Portugalia vuonna 2008. Ensimmäinen Radio Popular liike avattiin vuonna 1974 Portoon. Vuonna 2006 Radio Popular laajeni Espanjan puolelle Vigo-kaupunkiin. Enpanjanlaisten liikkeiden nimi on Hiper Planet. ==Lähteet== ==Aiheesta muualla== * Radio Popular kotisivut Luokka:Portugalilaiset kauppaketjut Luokka:Portugalilaiset yritykset
Isokonnantatar

Isokonnantatar (Bistorta officinalis, aikaisemmin Bistorta major ja Polygonum bistorta) on Suomessa rauhoitettu ja erityisesti suojeltu koristeellinen tatarkasvi. Aikaisemmin isokonnantatar tunnettiin nimellä konnantatar ja luokiteltiin pihatatarten laajaan sukuun nimellä Polygonum bistorta.Laine 1997, s. 80.Kasviatlas 2007: Isokonnantattaren levinneisyys Suomessa Viitattu 13.3.2009. == Ulkonäkö ja koko == Monivuotinen isokonnantatar kasvaa 20–80 cm korkeaksi. Juurakko on pitkä, koukeroinen ja hento. Isokonnantattaren varsi on tavallisesti yksivartinen. Lehdet ovat pitkäruotisia, puikeita, hertta- tai pyöreätyvisiä. Ylemmät lehdet ovat kapean kolmiomaisia. Isokonnantattaren kukinto on vaaleanpunainen, paksu tähkä.Retkeilykasvio 1998, s. 142. == Levinneisyys == Isokonnantattaren pääesiintymisalue ulottuu Etelä- ja Keski- Euroopasta itään Baikaljärvelle saakka. Fennoskandiassa lajin alkuperäiset esiintymät keskittyvät Äänisjärven ympäristöön ja Kuolan niemimaalle. Suomessa isokonnantatarta pidetään muinaistulokkaana, mutta kasvin ainoa luontainen kasvupaikka Suomessa lienee Loimaalla. Istutettuja tai satunnaisesiintymiä isokonnantattaresta tunnetaan lähes koko maasta. Osa esiintymistä ovat sotatulokkaita. == Elinympäristö == Alkuperäisiä kasvupaikkoja isokonnantattarelle ovat lähde- ja lettokorvet, lettomaiset suot ja kosteat ja rehevät niityt. == Käyttö == Isokonnantatar on vanha lääke- ja koristekasvi. Kasvin juurta on aikaisemmin käytetty muun muassa karjan lääkkeenä. == Lähteet == * Laine, Unto: Konnantatar. Teoksessa Uhanalaiset kasvimme. Toim. Terhi Ryttäri ja Taina Kettunen. Suomen ympäristökeskus, Helsinki 1997, s. 80. * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. === Viitteet === == Aiheesta muualla == * Suomen Lajitietokeskus: Isokonnantatar (Bistorta officinalis) * Kasviatlas 2020: Isokonnantattaren (Bistorta officinalis) levinneisyys Suomessa. * Kassu – Kasvien suomenkieliset nimet: Isokonnantatar (Bistorta officinalis) * ITIS: Bistorta officinalis * United States Department of Agriculture (USDA): Polygonum bistorta Luokka:Tatarkasvit
Koripallon Bundesliiga

Koripallon Bundesliiga (Basketball-Bundesliga) on Saksan pääsarja koripallossa. == Historia == Sarja perustettiin vasta vuonna 1966, mutta koripallon mestaruudesta oli Saksassa pelattu jo vuodesta 1939 lähtien. Ensimmäisen Saksan mestaruuden voitti LSV Spandau vuonna 1939. Eniten mestaruuksia on TSV Bayer 04 Leverkusenilla, joka on voittanut Saksan mestaruuden 14 kertaa.http://www.beko-bbl.de/de/beko-bbl/historie/meister-und- pokalsieger/ Ensimmäisen kerran sarjassa oli 18 joukkuetta kaudella 2006–2007. == Joukkueet kaudella 2015–2016 == Seura Kaupunki ALBA Berlin Berlin Basketball Löwen Braunschweig Braunschweig FC Bayern München München BG 74 Göttingen Göttingen Brose Baskets Bamberg Crailsheim Merlins Crailsheim Eisbären Bremerhaven Bremerhaven EWE Baskets Oldenburg Oldenburg Gießen 46ers Gießen Medi Bayreuth Bayreuth MHP Riesen Ludwigsburg Ludwigsburg Mitteldeutscher BC Weißenfels Phoenix Hagen Hagen Ratiopharm Ulm Ulm S.Oliver Baskets Würzburg Fraport Skyliners Frankfurt Telekom Baskets Bonn Bonn Walter Tigers Tübingen Tübingen == Lähteet == == Aiheesta muualla == * Virallinen kotisivu Luokka:Saksan koripallosarjat
Titus Quinctius Flamininus

Titus Quinctius Flamininus (228 eaa. – 174 eaa.) oli roomalainen sotilas ja poliitikko. Hän kuului patriisisukuun ja osallistui sotatribuunina toiseen puunilaissotaan kenraali Marcus Claudius Marcelluksen joukoissa Etelä- Italiassa. Flamininus toimi konsulina vuonna 198 eaa. Sextus Aelius Paetus Catuksen kanssa. Hän oli tällöin vain 30-vuotias, kun yleensä konsulin täytyi olla vähintään 40 vuotta täyttänyt. Kun Flamininus oli prokonsulina vuonna 197, hän lähti Thessaliaan, Kreikkaan taistelemaan Makedonian kuningasta Filippos V:tä vastaan. Flamininuksen joukot voittivat Filippoksen armeijan ratkaisevassa Kynoskefalain taistelussa ja päättivät näin toisen makedonialaissodan. Vuoden 196 eaa. Isthmian kisoissa Flamininus julisti kaikki Kreikan valtiot vapaaksi Makedonian vallasta. Kaksi vuotta myöhemmin Flamininus palasi Roomaan, missä hän vietti suuren triumfin. Tämän jälkeen hän toimi vielä useissa viroissa, muun muassa kensorina 189 eaa. Flamininus kuoli vuonna 174 eaa. Hän ihaili suuresti kreikkalaista kulttuuria. == Lähteet == * Luokka:Roomalaiset poliitikot Luokka:Roomalaiset sotilaat Luokka:200-luvulla eaa. syntyneet Luokka:100-luvulla eaa. kuolleet
We Sweat Blood

__NOTOC__ We Sweat Blood on Danko Jonesin albumi, joka julkaistiin 21. lokakuuta 2003. Siitä julkaistiin Yhdysvalloissa uusintajulkaisu 19. huhtikuuta 2005, jolla on myös kappaleet ”Lovercall” ja ”Sound of Love”. == Kappaleet == # # # # # # # # # # # # # == Arvostelut == * AllMusic: AllMusic review * Soundi: == Lähteet == == Aiheesta muualla == * We Sweat Blood discogs.com -sivustolla Luokka:Vuoden 2003 albumit Luokka:Danko Jonesin albumit
Scream/Childhood

Scream/Childhood on yhdysvaltalaisen laulajan Michael Jacksonin ensimmäinen vuoden 1995 albumilta HIStory: Past, Present and Future, Book I julkaistu single. ”Scream” on singlen A-puolen ja ”Childhood” singlen B-puolen kappale. Jackson esittää kappaleen ”Scream” yhdessä hänen siskonsa Janet Jacksonin kanssa. Kappaleesta tehty musiikkivideo on maailman kaikkien aikojen kallein musiikkivideo. Jacksonit sanoittivat ja sävelsivät kappaleen yhdessä Jimmy Jamin ja Terry Lewisin kanssa. == Kappaleet == # ”Scream” (singlemuokkaus, nro. 2) # ”Scream” (Def Radio Mix) # ”Scream” (Naughty Radio Edit with Rap) # ”Scream” (Dave ”Jam” Hall’s Extended Urban Remix) # ”Scream” (Classic Club Mix) # ”Childhood” (tunnuskappale elokuvasta Pelastakaa Willy 2) == Aiheesta muualla == * Kappaleen Scream sanat Luokka:Vuoden 1995 kappaleet Luokka:Michael Jacksonin kappaleet
Eddie Constantine

Eddie Constantine (oik. Edward Constantinowsky; 29. lokakuuta 1917 Los Angeles, Kalifornia – 25. helmikuuta 1993 Wiesbaden, Saksa) oli amerikkalaissyntyinen laulaja ja näyttelijä, joka työskenteli valtaosan urastaan Euroopassa. Constantinen vanhemmat olivat tulleet Venäjältä emigrantteina. Constantine tuli tunnetuksi Ranskassa esitettyään 1950–1960-lukujen vaihteessa etsivä Lemmy Cautionia useissa B-elokuvissa. Hän uusi Lemmy Cautionin roolin Jean-Luc Godardin Alphavillessa. Myöhemmin Constantine esiintyi muun muassa Rainer Werner Fassbinderin (Warnung vor einer heiligen Nutte, Welt am Draht ja Kolmas sukupolvi), Mika Kaurismäen (Helsinki Napoli All Night Long) ja Lars von Trierin (Europa) elokuvissa. Vuonna 1970 hän esitti italialaista anarkistia Errico Malatestaa Peter Lilienthalin elokuvassa Malatesta. Constantinen viimeinen merkittävä rooli oli jälleen Lemmy Caution Godardin elokuvassa Saksa vuonna 90 yhdeksän nolla (1991). == Lähteet == == Aiheesta muualla == * * == Kirjallisuutta == *Bagh, Peter von: ”Kaikki kutsuvat minua Eddieksi”, Eddie Constantinen haastattelu, Filmihullu 5–6/2008. Luokka:Ranskalaiset näyttelijät Luokka:Yhdysvaltalaiset elokuvanäyttelijät Luokka:Amerikanvenäläiset Luokka:Vuonna 1917 syntyneet Luokka:Vuonna 1993 kuolleet
Born a Lion

__NOTOC__ Born a Lion on Danko Jonesin albumi, joka julkaistiin 23. kesäkuuta 2002. Levyllä vierailee Tara MacLean, joka toimii taustalaulajana kappaleella ”Love is Unkind”. == Kappaleet == # # # # # # # # # # # == Kokoonpano == * Danko Jones – laulu, kitara, tuottaja * John Calabrese – bassokitara * Damon Richardson – rummut ;Tuotanto * Bill Bell – tuottaja * Matt DeMatteo – äänittäjä * Alfio Annibalini – miksaaja * Vic Florencia – miksaaja == Arvostelut == * AllMusic: AllMusic review * Soundi: Soundi: Levyarvio == Lähteet == == Aiheesta muualla == * Born a Lion discogs.com -sivustolla Luokka:Vuoden 2002 esikoisalbumit Luokka:Danko Jonesin albumit
Cooperiitti

Cooperiitti on harvinainen platina-palladium-nikkelisulfidimineraali. Se on tärkeä platinamalmimineraali. Se on nimetty löytäjänsä, R. A. Cooperin mukaan, joka kuvaili sen ensimmäisenä vuonna 1928 Etelä-Afrikasta. == Lähteet == Luokka:Sulfidimineraalit Luokka:Malmimineraalit
John Dunning (kirjailija)

John Dunning (1942 – 22. toukokuuta 2023) oli yhdysvaltalainen kirjailija, joka kirjoitti sekä jännitys- että tietokirjallisuutta. Tietokirjailijana hän erikoistui vanhoihin radio-ohjelmiin, ja julkaisi aiheesta kaksi hakuteosta. Useimpien Dunningin salapoliisiromaanien päähenkilönä on entinen poliisi ja nykyinen kirjakauppias Cliff Janeway. == Bibliografia == ===Cliff Janeway romaanit=== *Booked to Die (1992) ISBN 0-684-19383-3 *The Bookman's Wake (1995) ISBN 0-684-80003-9 *The Bookman's Promise (2004) ISBN 0-7432-4992-5 *The Sign of the Book (2005) ISBN 0-7432-5505-4 *The Bookwoman's Last Fling (2006) ISBN 0-7432-8945-5 ===Muut salapoliisiromaanit=== *The Holland Suggestions (1975) ISBN 0-672-52110-5 *Looking for the Ginger North (1980) ISBN 0-449-14317-1 *Two O'Clock Eastern Wartime (2001) ISBN 0-7432-0195-7 ===Muut romaanit=== *Denver (1980) ISBN 0-8129-0870-8 *Deadline (1981) ISBN 0-671-00352-6 ===Tietokirjat=== *Tune in Yesterday: The Ultimate Encyclopedia of Old-Time Radio, 1925-1976 (1976) ISBN 0-13-932616-2 *On the Air: The Encyclopedia of Old-Time Radio (1998) ISBN 0-19-507678-8 ==Lähteet== Luokka:Yhdysvaltalaiset jännityskirjailijat Luokka:Yhdysvaltalaiset tietokirjailijat Luokka:Vuonna 1942 syntyneet Luokka:Vuonna 2023 kuolleet
Fayetteville

Fayetteville voi tarkoittaa seuraavia yhdysvaltalaisia kaupunkeja: *Fayetteville (Alabama) *Fayetteville (Arkansas) *Fayetteville (Georgia) *Fayetteville (Illinois) *Fayetteville (Indiana) *Fayetteville (New York) *Fayetteville (Pohjois-Carolina) *Fayetteville (Ohio) *Fayetteville (Pennsylvania) *Fayetteville (Tennessee) *Fayetteville (Texas) *Fayetteville (Länsi-Virginia) ==Katso myös== * Fayette * La Fayette
Sofiatinden

Sofiatinden on Skandien Lyngsalpenen osaan kuuluva vuorenhuippu Yykeän kunnassa, Norjassa. Huipun korkeus merenpinnan tasosta on 1 237 metriä. Samaan vuorimassiiviin kuuluu myös huipulta hieman länteen päin sijaitseva toinen 1 222-metrinen huippu. Ensimmäisinä huipulle nousivat Aubrey Le Blond, Emil Imboden ja Josef Imboden itäharjanteen kautta 30. heinäkuuta 1898.Ensimmäiset huipulla == Lähteet == == Aiheesta muualla == * Kuvia ja hieman tietoa, Geir Jenssen 2007 Luokka:Yykeä Luokka:Tromssan läänin vuoret Luokka:Skandit
Sfinxen

Sfinxen on Skandien Lyngsalpenen osassa sijaitseva vuorenhuippu Tromssan kunnassa, Norjassa. Huipun korkeus merenpinnan tasosta on 1 285 metriä. Lähellä koillissuunnassa sijaitsee Nállangáisin korkein 1 595-metrinen huippu ja lounaassa Ellendaltindenin 1 345 metriä korkea huippu. Sfinxenin itäpuolella sijaitsee jäätikkö, Steindalsbreen. == Lähteet == == Aiheesta muualla == * Kuvia, Geir Jenssen 2008 Luokka:Tromssa Luokka:Tromssan läänin vuoret Luokka:Skandit
Kyhmypallokala

Kyhmypallokala (Monotrete palembangensis, vanh. Tetraodon palembangensis) on suurikokoinen aasialainen makean veden pallokalalaji. Sitä pidetään joskus akvaarioissa.Monotrete Palembangensis Puffer Forum == Ulkonäkö ja koko == Kyhmypallokala voi kasvaa lähes 20 cm pitkäksi. Väritys on oranssinkeltaisen ja ruskean täplikäs, silmät punaruskeat. Se on muodoltaan laatikkomainen, ja voi muiden pallokalojen tapaan pullistaa itsensä kaksin- tai kolminkertaiseksi välttääkseen joutumasta syödyksi.Humpback Puffer Seriously fish == Alkuperä ja elinympäristö== Kyhmypallokaloja elää joki- ja järvivedessä Laosissa, Thaimaassa, Malesiassa ja Indonesiassa. Se ei vaaniessaan kaivaudu hiekkaan, joten pohjan materiaalilla ei ole niin väliä, mutta luolat, kasvitiheiköt ja muut piilopaikat ovat sille mieluisia. == Käyttäytyminen ja lisääntyminen== Kyhmypallokala on melko aggressiivinen laji. Se ei yleensä yritä syödä itseään isompia kaloja, mutta akvaariossa sitä suositellaan pidettäväksi varmuuden vuoksi yleensä erossa muista lajeista. Se ei uiskentele yhtä aktiivisesti ympäriinsä kuin monet muut pallokalat, vaan vaanii saalista ja hyökkää sitten sen kimppuun nopealla syöksyllä. Se kutee jonkun materiaalin pinnalle, toisinaan luoliin. Koiras vartioi mätiä.The Tropical Tank == Vesiarvot ja ravinto == Kyhmypallokala elää koko ikänsä makeassa vedessä, jonka pitäisi olla keskikovaa (kovuus 8–20 °H) ja neutraalia tai lievästi emäksistä (pH 6,8–7,6). Sopiva lämpötila on 24–28 °C. Kala on herkkä huonolle vedenlaadulle. Kyhmypallokala syö pieniä kuorellisia selkärangattomia: simpukoita, kotiloita ja äyriäisiä. Sen pitää saada kovakuorista ruokaa, koska sen hampaat kasvavat jatkuvasti ja kehittyvät muuten ongelmaksi. Kala on niin rauhallinen, että se kuluttaa vähän, ja usein riittää, että sitä ruokitaan joka toinen päivä. == Muuta == Kyhmypallokalan monissa ruumiinosissa on hermomyrkkyä. Koska se on passiivinen köllöttelijä, eikä välttämättä liikahda muulloin kuin syömään tulleessaan, se ei ole kovin suosittu akvaariokala. Kyhmypallokala kuului 1900-luvulla sukuun Tetraodon. Samaa tieteellistä nimeä on aiemmin käytetty myös rengaspallokalasta.SWAM, 1989 == Lähteet == == Aiheesta muualla == *Hagelberg & Jalava: Palloshow Suomalaisten harrastajien kokemuksia ja kuvia Luokka:Pallokalat
Tuupovaaran vaakuna

Tuupovaaran vaakuna on saanut aiheensa alueen vanhoista kaskimaista ja metsistä, joihin vaakunan paimenpoika tuohitorvineen, kontteineen ja puukkoineen viittaa. Vaakunan on suunnitellut Kalevi Karlsson, ja se vahvistettiin käyttöön 17. toukokuuta 1957. Vaakunan selitys on ”mustassa kentässä tuohitorvea puhaltava, nouseva, hopeinen paimenpoika; tuohitorvi, kontti ja puukko kultaiset, kädet ja kasvot luonnonvärisiä”. Vaakuna muuttui epäviralliseksi kotiseutuvaakunaksi 2005 kun Tuupovaaran kunta liittyi Joensuun kaupunkiin. == Lähteet == * Luokka:Suomen entisten kuntien vaakunat Luokka:Tuupovaara
Sulfaniilihappo

Sulfaniilihappo (C6H7NO3S) on sulfonihappo ja aniliinin johdannainen. Ainetta käytetään erityisesti väriaineiden valmistuksessa ja lääketeollisuudessa. == Ominaisuudet == Sulfaniilihappo on huoneenlämpötilassa kiinteää. Aine reagoi voimakkaasti niin vahvojen happojen kuin emästenkin kanssa. Sulfaniilihapon kuumentaminen yli 290 °C hajottaa yhdisteen, jolloin syntyy hiilidioksidia sekä rikin ja typen oksideja. == Synteesi == Sulfaniilihappoa voidaan valmistaa sulfonoimalla aniliinia. Aniliini ja rikkihappo reagoivat muodostaen aniliinivetysulfaattia, joka veden eliminaation jälkeen muodostaa sulfonihappoa. == Käyttö == Sulfaniilihappo on tärkeä yhdiste useiden eri atsoväriaineiden valmistuksessa. Lisäksi sulfaniilihappoa käytetään fluoresoivien valkaisuaineiden valmistuksessa sekä muiden orgaanisten yhdisteiden, kuten fenyylihydratsiini-p-sulfonihapon, synteesiin. == Lähteet == Luokka:Amiinit Luokka:Sulfonihapot Luokka:Aromaattiset yhdisteet
Canthigaster

Canthigaster on meressä elävien pallokalojen suku, johon kuuluu yli 30 lajia. Niillä on ulkoneva, nokkamainen kuono. Sukuun kuuluu useita lajeja, joita pidetään meriakvaariossa. Ne jäävät yleensä alle 10 cm pitkiksi, ja sopeutuvat varauksella myös muiden lajien seuraan - joskus pallokala voi näykkiä muita kaloja tai selkärangattomia.Fenner, B: Sharpnose Puffers, aka Tobies, Subfamily Canthigastrinae The Conscientious Marine Aquarist == Lajeja == * viirukuonopallokala Canthigaster amboinensis * ripsipallokala C. bennetti * sormenjälkipallokala C. compressa * kruunupallokala C. coronata * lyhtypallokala C. epilampra * helmipallokala C. jactator * kennopallokala C. janthinoptera * leopardipallokala C. leoparda * aaltopallokala C. margaritata * siniraitapallokala C. pygmaea * ruskojuovapallokala C. rivulata * kuonopallokala C. rostrata * mustaselkäpallokala C. smithae * pilkkupallokala C. solandri * tansanianpallokala C. tyleri * satulapallokala C. valentini == Lähteet == Luokka:Pallokalat
Sinfonia nro 2 (Mozart)

Toinen sinfonia B-duuri (KV 17) on peräisin Wolfgang Amadeus Mozartin lapsuudesta. Nykyisin sitä kuitenkin pidetään mahdollisesti hänen isänsä Leopold Mozartin säveltämänä.Naxos.com Teoksen numero Köchelin luettelon kuudennessa painoksessa on "Anhang C 11.02". == Osat == # Allegro # Andante # Menuetto # Presto == Lähteet == 02
Sinfonia nro 3 (Mozart)

Kolmas sinfonia Es-duuri (KV 18), jota alun perin luultiin Wolfgang Amadeus Mozartin säveltämäksi, on osoittautunut Karl Friedrich Abelin teokseksi. Mozart teki lapsena itselleen kopion Abelin sinfoniasta. Abelin käyttämät kaksi oboeta Mozart on kuitenkin vaihtanut klarinetteihin.Naxos.com Teoksen numero Köchelin luettelon kuudennessa painoksessa on "Anhang A 51". == Osat == # Molto allegro # Andante # Presto == Lähteet == 03
Oikeusaukko

Oikeusaukko tarkoittaa, ettei valtion oikeusjärjestyksessä ole sellaista oikeusnormia, jonka perusteella jokin oikeudellinen kysymys voitaisiin ratkaista. Koska tuomareilla ja viranomaisilla on yleensä ratkaisupakko, tulee ratkaisuksi negatiivinen päätös, jos tapaukseen soveltuvaa normia ei ole. Tällaisissa tilanteissa käytetään seuraavia osittain päällekkäisiä periaatteita: * mitä ei ole kielletty, on sallittua * vaatimuksen tulee nojautua johonkin oikeusperusteeseen * viranomaisen toiminnan tulee perustua oikeusnormiin. Tuomioistuin hylkää syytteen, jos tekoa tai laiminlyöntiä ei ole tarpeeksi selkeästi säädetty rangaistavaksi. Viranomainen puolestaan jättää toimenpiteen tekemättä, jos pitää itseään toimivallattomana normin puuttumisen vuoksi. Oikeusaukkoja ilmenee myös sellaisissa tapauksissa, että soveltuva sääntö löytyy, mutta se antaa epätyydyttävän ratkaisun. Tällöin esimerkiksi sääntöä laadittaessa ei ole osattu varautua siihen, että se kattaisi myös kyseessä olevan tapauksen. Tämä ei tarkoita, että oikeusaukoiksi nimitettäisiin kaikkia epätyydyttävinä pidettyjä oikeudellisia tilanteita. Oikeusaukon täyttäminen tarkoittaa, että ratkaisija ei teekään negatiivista päätöstä, vaan päätyy jollakin perusteella toisenlaiseen ratkaisuun. Tällöin ratkaisija on etsinyt perustetta esimerkiksi ei-velvoittavista oikeuslähteistä, kuten koti- tai ulkomaisesta oikeuskirjallisuudesta. Hän tulee siten käyttäneeksi oikeusperiaatetta oikeuslähteenä. Ratkaisija joutuu pohtimaan sellaisia oikeusperiaatteita kuten kohtuus, oikeusvarmuus ja sopimusvapaus. Jos perusteet ovat erisuuntaisia, joutuu hän pohtimaan viime kädessä oikeusideologisia kysymyksiä. Ratkaisijan joutuessa näin jatkamaan lainsäätäjän työtä tulee pohdittavaksi myös se pidetäänkö sitä suotavana. Se taas on oikeusideologinen ja oikeuspoliittinen kysymys. ==Katso myös== *Porsaanreikä ==Lähteet== * Encyclopædia iuridica fennica, Suomalainen lakimiesyhdistys 1994–1999, ISBN 951-855-135-9, osa VII palstat 694–697 Luokka:Yleinen oikeustiede
Sinfonia C-duuri (Bizet)

Sinfonia C-duuri on Georges Bizet’n vuonna 1855 säveltämä neliosainen orkesteriteos. Se löytyi arkistoista vuonna 1933. Felix Weingartner johti teoksen kantaesityksen Baselissa 26. helmikuuta 1935. Sinfoniasta tuli heti suosittu, ja siitä on tehty useita levytyksiä. Säveltäessään teosta Bizet opiskeli Charles Gounod’n johdolla Pariisin konservatoriossa. George Balanchine teki sinfonian pohjalta baletin.The George Balanchine Trust == Lähteet == Luokka:Sinfoniat Luokka:Georges Bizet’n teokset Luokka:1850-luvun musiikkiteokset
Wrestlemania XXV

WrestleMania XXV (tai WrestleMania 25) on jokavuotinen päätapahtuma amerikkalaisessa vapaapainissa. WrestleMania XXV tapahtuma on 5. huhtikuuta 2009. Painijoita WrestleManiaan osallistuu joka brandeista: SmackDownista, RAW:ista ja ECW:stä. Seuraava tapahtuma on Backlash.Tapahtuman selostivat Jim Ross, Michael Cole ja Jerry Lawler. == Matsit == # Matsit Tyyppi 1 The Undertaker selätti Shawn Michaelsin tavallinen 2 CM Punk nappasi toistamiseen Money in the Bank salkun Money in the Bank 3 Triple H (c) selätti Randy Ortonin ja piti WWE mestaruutensa tavallinen matsi WWE Championshipista 4 John Cena voitti Big Show’n ja Edgen ja nousi uudeksi World Heavyweight Championiksi Kolminottelu World Heavyweight Championshipista 5 Santina Marella voitti Battle Royalin 25-Diivan Battle royal ja voittaja on "Miss WrestleMania" 6 Matt Hardy selätti Jeff Hardyn Extreme Rules -ottelu Rey Mysterio selätti JBL:n ja nousi uudeksi Intercontinental Championiksi. Chris Jericho tuhosi WWE legendat ja voitti heidät. Colonit voittivat The Mizin ja John Morrinsonin ja pitivät WWE Tag Team Championinsa (ja voittivat World Tag Team Championin) == Lähteet == == Aiheesta muualla == Luokka:Showpaini
Alula (lehti)

Alula oli suomalainen lintulehti, josta ilmestyi 14 vuosikertaa. Lehden viimeinen numero oli 3/2008 (14. vuosikerta). Lehti lopetettiin taloudellisten ongelmien takia.libinfo Lehteä julkaisi Alula Oy. Alulassa julkaistu materiaali keskittyi lintujen määrittämiseen, retkikuvauksiin, lintupaikkojen esittelyihin, huippulaatuisiin valokuviin ja optiikkaesittelyihin.Optiikka- arvosteluja Alusta lähtien lehden linja oli poiketa muista suomalaisista lintulehdistä panostamalla korkeaan laatuun: erinomaiseen painojälkeen, korkealaatuiseen paperiin sekä huolella ja asiantuntemuksella kirjoitettuihin artikkeleihin. Alulassa oli enimmäkseen suomenkielisiä artikkeleita, mutta viime vuosina artikkelit olivat englanninkielisiä ja markkinointi kansainvälistä. Alulan perustivat suomalaiset lintumiehet Dick Forsman, Hannu Jännes, Matti Kapanen, Pekka Keskinen, Pekka J. Nikander ja Antero Topp, joka toimi päätoimittajana alusta lähtien.Alula 1/95 == Lähteet == == Aiheesta muualla == *Alula lehtien ja artikkeleiden hakemisto Luokka:Suomalaiset lintulehdet
Euryanthe

Euryanthe (op. 81, J. 291) on Carl Maria von Weberin (1786–1826) kolminäytöksinen ooppera. Sen saksankielisen libreton kirjoitti Helmina von Chézy. Oopperan kantaesityksessä Wienissä 25. lokakuuta 1823 Euryanthen roolissa oli sopraano Henriette Sontag. Vaikka Euryanthe ei ole yhtä tunnettu kuin Taika-ampuja, on sekin levytetty kokonaisuudessaan. Euryanthen jälkeen Weber sävelsi vielä Oberonin (1826). Die drei Pintos -ooppera ei tullut valmiiksi säveltäjän elinaikana. ==Lähteet== == Aiheesta muualla == * Libretto * * * * * Luokka:Carl Maria von Weberin teokset Luokka:1820-luvun musiikkiteokset Luokka:Saksankieliset oopperat
Lacaille 8760

Lacaille 8760 (myös AX Microscopii) on punainen kääpiötähti Mikroskoopin tähdistössä 12,9 valovuoden päässä Maasta. Se on Flare-muuttuja, minkä irlantilainen astronomi Patrick Byrne havaitsi vuonna 1979. ==Katso myös== * Nicolas-Louis de Lacaille ==Aiheesta muualla== *Lacaille 8760 / AX Mic Luokka:Flare-muuttujat Luokka:Paikallinen kuuma kupla Luokka:Punaiset kääpiöt
Melanie Valerio

Melanie M. Valerio () on entinen yhdysvaltalainen uimari ja olympiavoittaja. Hän voitti olympiakultaa naisten 4 × 100 metrin vapaauintiviestistä Atlantan kesäolympialaisissa 1996. Valerio ui vain matkan alkuerissä, sillä hänet korvattiin loppukilpailuun Jennifer Thompsonilla. Valerio sai kuitenkin alkueräuimarina kultamitalin, sillä Yhdysvaltain joukkue voitti matkan loppukilpailun. Valerio on 183 senttimetriä pitkä ja painoi urallaan 66 kilogrammaa. == Lähteet == Luokka:Yhdysvaltalaiset uimarit Luokka:Yhdysvaltalaiset olympiavoittajat Luokka:Vuonna 1969 syntyneet Luokka:Elävät henkilöt
Classical Variations and Themes

Classical Variations and Themes on kitaristi Timo Tolkin ensimmäinen sooloalbumi. Albumi julkaistiin 15. marraskuuta 1994. Tolkki on myös tuottanut itse albumin. == Kappaleet == # # # # # # # # # # # == Kokoonpano == * Timo Tolkki – laulu kappaleissa 2 ja 8, kitara, basso, kitarasyntetisaattori * Antti Ikonen – koskettimet ja piano * Tuomo Lassila – rummut Luokka:Vuoden 1994 albumit Luokka:Vuoden 1994 esikoisalbumit Luokka:Timo Tolkin albumit
Naittaja

Naittaja oli aiemmin henkilö, jonka luvan nainen tarvitsi voidakseen solmia avioliiton. Vuoden 1734 lain mukaan naittaja sai tehdä tytön perinnöttömäksi, jos tämä avioitui vastoin naittajan tahtoa. Leski ei tällaista lupaa tarvinnut, vaan hänellä oli oikeus mennä omin päin uusiin naimisiin.Tietosanakirja, Tietosanakirja-osakeyhtiö 1909–1919Uusi tietosanakirja, Tietosanakirja oy 1960–1966 Yleensä naittajana toimi tytön isä, jonka neuvonantajana toimi äiti. Näin määräsi laki ja se oli myös kansan oikeuskäsityksen mukaista. Isän kuoltua naittajanvalta siirtyi äidille. Vanhempien kuoltua naittajanvaltaa käytti tytön lähin miessukulainen. Elleivät vanhemmat olleet toisin määränneet, siirtyi naittajanvalta vanhempien kuoltua vanhimmalle täysveljelle ja ellei tätä ollut nuoremmalle täysveljelle. Ellei tätäkään ollut siirtyi tehtävä samaa isää olevalle velipuolelle, sitten velipuolelle samaa äitiä ja lopuksi ikäjärjestyksessä vanhimmalle lähisukulaiselle isän suvussa ja sitten äidin suvussa. Jos tytöllä ei ollut elossa olevia sukulaisia, toimi naittajana holhooja. Jos naittajaoikeudesta syntyi riita tai lain määräämää naittajaa ei pidetty tehtävään sopivana, niin naittajasta päätti tuomari. Ketään ei myöskään saanut naimisiin pakottaa eikä naimisiin menemästä syyttä estää. Avioliittoon mennessään miehen tuli vuoden 1734 lain mukaan olla täyttänyt 21 vuotta ja naisen 15 vuotta, ellei hallitsija katsonut kohtuulliseksi antaa lupaa siihen aiemmin.Vuoden 1734 lain naimiskaaren 1 luku Naittajia oli esimerkiksi suomalaisilla, heidän sukukansoilla ja muissa Pohjoismaissa. Vuoden 1734 lain määräykset kumottiin Suomessa 1864 annetulla asetuksella, jonka mukaan nainen sai 21 vuotta täytettyään solmia avioliiton lupaa kysymättä.Asetus 25/1864 Ruotsissa naittajista luovuttiin 1872 annetulla asetuksella. ==Katso myös== *Edusmiehyys ==Lähteet== Luokka:Oikeushistoria Luokka:Perheoikeus Luokka:Sosiaaliset suhteet
Pianosonaatti nro 3 (Weber)

Carl Maria von Weberin pianosonaatit Pianosonaatti nro 1, op. 24 Pianosonaatti nro 2, op. 39 Pianosonaatti nro 3, op. 49 Pianosonaatti nro 4, op. 70 Carl Maria von Weberin (1786–1826) sävelsi kolmannen pianosonaattinsa (op. 49) vuonna 1816. Levytyksiä siitä ovat tehneet Garrick Ohlsson, Constance Keene, Hamish Milne ja Alexander Paley. Sonaatin ensimmäinen osa on d-mollissa. Friedrich Wilhelm Jähnsin kronologisessa katalogissa sonaatin numero on J. 206.Carl Maria von Weber Works List == Osat == # Allegro feroce # Andante con moto # Rondo - Presto == Lähteet == Luokka:Carl Maria von Weberin teokset Luokka:Pianosonaatit Luokka:1810-luvun musiikkiteokset
Carving

Carving on alppihiihdossa tekniikka, jossa kallistettaessa suksen leikkaus aiheuttaa käännöksen. Tekniikkaan vaaditaan carving-tyyppiset sukset, jotka ovat keskeltä kapeammat kuin päistä. Carvingin etu muihin tekniikoihin nähden on se, että käännöksissä ei menetä juurikaan vauhtia. Carving on yleistynyt lasketteluharrastuksessa yleisimmäksi suksityypiksi ja laskettelutekniikaksi, ja alppihiihdossa carving on yleisin suksityyppi sen nopeuden ansiosta. Ensimmäiset carving-sukset kehitti slovenialainen Elan 1980-luvun lopulla.Once more, with Elan, The Economist 9.12.1999. Viitattu 5.5.2016. ==Lähteet== Luokka:Laskettelu
Saana – Warrior of Light Part I – Journey to Crystal Island

__NOTOC__ Saana – Warrior of Light Part I – Journey to Crystal Island on Stratovarius-kitaristi Timo Tolkin kolmas studioalbumi. Albumi on ensimmäinen Tolkin soololevyistä, jonka tekemisen ja ilmestymisen aikana hän ei ole ollut mukana enää Stratovarius-yhtyeessä. Albumin nimenosa Saana tulee Saana- tunturista. Kappaleet ovat Tolkin käsialaa. Albumi on konseptilevy ja tyyliltään rock-oopperaa. ==Kappaleet== # # # # # # # # # # # # # # # # == Kokoonpano == * Timo Tolkki – laulu, soolo,- rytmikitara, bassokitara, koskettimet ja piano * Mirka Rantanen – rummut === Vierailevat muusikot === * Jennifer Sowle – laulu * Heikki Pöyhiä – laulu * Aino Laos – laulu * Janette Sainio – laulu == Arvostelut == * Metal Underground: Metal Underground: Album review == Lähteet == == Aiheesta muualla == * Saana – Warrior of Light Part I – Journey to Crystal Island discogs.com -sivustolla Luokka:Vuoden 2008 albumit Luokka:Timo Tolkin albumit
Alba Berlin

Alba Berlin on saksalainen koripallojoukkue, joka pääsi vuonna 1991 BG Charlottenburgin ja DTV Charlottenburgin seuraajaksi Bundesliigaan. == Historia == Seuran pääsponsoriksi tuli 1991 Alba, jonka mukaan seura nimettiin. Samana vuonna seuran puheenjohtajaksi valittiin Dieter Hauert. Korać-Cupin voitto oli seuran ensimmäinen kansainvälinen voitto.Die Geschichte von Alba Berlin, Alba Berlin, viitattu 25.7.2019 (Archive.org, nykyisillä sivuilla ei ole historiaa) Vuosina 1997–2005 seura voitti Saksan mestaruuden seitsemän kertaa peräkkäin. Ensimmäisen kerran seura pääsi Euroliigaan kaudella 1996–1997. Kaudeksi 2008–2009 seura pääsi takaisin Euroliigaan neljän vuoden tauon jälkeen ja samalla uudelle kotiareenalle O2 Worldiin. == Saavutukset == *Bundesliiga: (8) 1997, 1998, 1999, 2000, 2001, 2002, 2003, 2008 *Saksan cup: (8) 1997, 1999, 2002, 2003, 2006, 2009, 2013, 2014, 2016 *Korać-Cup: (1) 1995 == Lähteet == == Aiheesta muualla == *Virallinen kotisivu *Seuran faniklubi Luokka:Saksalaiset koripalloseurat Luokka:Berliinin urheilu Luokka:Vuonna 1989 perustetut urheiluseurat
Arothron

Arothron on pallokalojen suku, johon kuuluu noin 15 lajia. Monet lajit kutevat joissa, elävät nuorina jokivedessä mutta siirtyvät aikuistuessaan ensin murtoveteen ja sieltä meriveteen.Neale Monks Sukuun kuuluu useita lajeja, joita pidetään murtovesi- ja meriakvaariossa. Ne ovat persoonallisen näköisiä, niillä on suuret silmät joita ne osaavat räpytellä, ja ne voivat päästellä ääniä.Aquatic Community Suurimmat lajit, kuten yli metrin mittainentähtipallokala, kasvavat liian isoiksi useimpiin kotiakvaarioihin. Arothron-suvun pallokalat ovat erittäin myrkyllisiä. == Lajeja == * Arothron caeruleopunctatus (maksimikoko luonnossa noin 80 cm)Australian Museum Online *naamiopallokala Arothron diadematus *harmaapallokala A. hispidus(50 cm) *mangrovepallokala A. immaculatus *viirupallokala A. manilensis *karttapallokala A. mappa(60 cm) *täpläpallokala A. meleagris *pippuripallokala A.nigropunctatus(25 cm) *verkkopallokala A. reticularis(45 cm) *tähtipallokala A. stellatus (= A. aerostaticus) (120 cm) == Lähteet == Luokka:Pallokalat
Trombe-seinä

thumb|Trombe-seinä Trombe-seinä on Auringon säteilyn lämpöä absorboiva ja varaava erikoisrakenteinen seinä, jonka avulla päiväsajan auringonpaisteen lämpöä voidaan hyödyntää yöaikaan. Trombe-seinä on nimetty ranskalaisen professori Félix Tromben mukaan. Trombe-seinä lämmittää ns. lämpömassaa, joka taas lämmittää rakennuksen sisäilmaa. Yleensä trombe-seinässä on ilmakäytäviä. Trombe-seinästä on useita eri muunnoksia: se voi olla esimerkiksi yksinkertainen etelään päin sijaitseva tiili- tai betoniseinä, tai lasista ja sen takana olevasta absorboivasta taustasta rakennettu keräin. Luokka:Aurinkoarkkitehtuuri Luokka:Täydentävät rakennusosat
European forum for freedom in education

European Forum for Freedom in Education (EFFE) on eurooppalainen yhdistys, joka pyrkii edistämään tietämystä erilaisista pedagiikoista ja tuomaan julki erilaisia ajatuksia kasvatustieteistä. Sen tarkoituksena on edistää kasvatuksen vapautta ja aloitteellisuutta, oppilaiden ja vanhempien oikeuksia, oppilaitosten itsehallintoa ja omaehtoista kehitystä sekä herättää kansalaisyhteiskunnassa keskustelua kasvatuskulttuurin kehittämisestä. Effe perustettiin Unkarissa vuonna 1981. Järjestö järjestää kollokvioita, kansainvälisiä kasvatusalan seminaareja. Vuoden 2009 kollokvio "Creativity Genesis" järjestettiin Saksassa Wittenissä ja sen aiheena oli luovuus ja innovaatio koulutuksessa. Vuoden 2010 kollokvion teemana oli fyysinen, henkinen ja sosiaalinen terveys koulussa, ja se järjestetään Wittenissä Herdecken yliopistolla marraskuussa. Effe toimii Suomessa nimellä Suomen EFFE, ja se perustettiin vuonna 1991. == Aiheesta muualla == * EFFE ry Suomessa * EFFE:n kotisivut Luokka:Kansainväliset järjestöt